CELEX: 31981D0127
Language: el
Date: 1981-02-16 00:00:00
Title: 81/127/ΕΟΚ: Απόφαση τής Επιτροπής τής 16ης Φεβρουαρίου 1981 περί ελευθερώσεως άπό 1ης Ιανουαρίου 1981 τών συναλλαγών σπόρων πρός σπορά καί φυτών πρός φύτευση ορισμένων ειδών μεταξύ τής Ελλάδος καί τών άλλων Κρατών μελών τής Κοινότητος

Avis juridique important

|

31981D0127

81/127/ΕΟΚ: Απόφαση τής Επιτροπής τής 16ης Φεβρουαρίου 1981 περί ελευθερώσεως άπό 1ης Ιανουαρίου 1981 τών συναλλαγών σπόρων πρός σπορά καί φυτών πρός φύτευση ορισμένων ειδών μεταξύ τής Ελλάδος καί τών άλλων Κρατών μελών τής Κοινότητος  

Επίσημη Εφημερίδα αριθ. L 067 της 12/03/1981 σ. 0038 - 0039

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Φεβρουαρίου 1981  περί ελευθερώσεως από 1ης Ιανουαρίου 1981 των συναλλαγών σπόρων προς σπορά και φυτών προς φύτευση ορισμένων ειδών μεταξύ της Ελλάδος και των άλλων Κρατών μελών της Κοινότητος  (81/127/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος, και ιδίως το άρθρο 113,  Εκτιμώντας:  ότι η Ελλάς δύναται να εφαρμόζει μέχρι τη 31η Δεκεμβρίου 1985 τους δικούς της κανόνες πιστοποιήσεως και ελέγχου της παραγωγής της σπόρων προς σπορά και γεωργικών, δενδροκηπευτικών και δασικών φυτών προς φύτευση·  ότι η Ελλάς εξάγει προς το έδαφος των άλλων Κρατών μελών μόνο σπόρους προς σπορά και φυτά προς φύτευση που είναι σύμφωνα με τις κοινοτικές διατάξεις·  ότι οι συναλλαγές σπόρων προς σπορά και φυτών προς φύτευση ορισμένων ειδών μεταξύ της Ελλάδος και των άλλων Κρατών μελών της Κοινότητος είναι δυνατόν να ελευθερώνονται προοδευτικά, ευθύς όταν πληρούνται οι απαραίτητες για μία τέτοια ελευθέρωση προϋποθέσεις·  ότι οι σπόροι προς σπορά ορισμένων ειδών έχουν ήδη εισαχθεί στην Κοινότητα των Εννέα σύμφωνα με τις αποφάσεις 80/817/ΕΟΚ (1) και 80/818/ΕΟΚ (2) του Συμβουλίου·  ότι δεν υπάρχει κανένας λόγος που να εμποδίζει την Ελλάδα, ως Κράτος μέλος, να συνεχίσει τις συναλλαγές αυτές, αρκεί μόνο να πληρούνται οι προϋποθέσεις που καθορίζονται στις εφαρμοστέες για την κοινοτική παραγωγή διατάξεις ή στις παραπάνω αναφερόμενες αποφάσεις·  ότι πρέπει ως εκ τούτου να ελευθερωθούν οι συναλλαγές σπόρων προς σπορά, κατά το μέτρο αυτό, από την ημερομηνία προσχωρήσεως ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Οι συναλλαγές σπόρων προς σπορά των ακόλουθων ειδών, που απαριθμούνται στην οδηγία 66/401/ΕΟΚ του Συμβουλίου (3), όπως τροποποιήθηκε τελευταία από την οδηγία 80/754/ΕΟΚ της Επιτροπής (4), από την Ελλάδα με τα άλλα Κράτη μέλη της Κοινότητος ελευθερώνονται από 1ης Ιανουαρίου 1981, με τις προϋποθέσεις που καθορίζονται στην παράγραφο 2:  - Medicago sativa L. (μηδική η ήμερος),  - Pisum sativum L. (partim) (κτηνοτροφικόν πίσον),  - Trifolium alexandrinum L. (τριφύλλιον Αλεξανδρείας),  - Vicia sativa L. (βίκος η ήμερος).  2. Για την εφαρμογή της παραγράφου 1, ισχύουν οι ακόλουθες προϋποθέσεις:  α) Οι σπόροι προς σπορά ανήκουν σε ποικιλίες που απαριθμούνται είτε σε κοινό κατάλογο ποικιλιών των ειδών των γεωργικών φυτών προς φύτευση είτε σε έναν από τους καταλόγους των ποικιλιών που καταρτίζουν τα Κράτη μέλη της Κοινότητος των Εννέα σύμφωνα με την οδηγία 70/457/ΕΟΚ του Συμβουλίου (5), όπως τροποποιήθηκε τελευταία από την οδηγία 79/967/ΕΟΚ (6).  β) Οι σπόροι προς σπορά προέρχονται κατευθείαν από βασικούς σπόρους επίσημα πιστοποιηθέντες μέσα στην Κοινότητα των Εννέα.  γ) Οι σπόροι προς σπορά είτε προορίζονται για πιστοποίηση είτε πιστοποιούνται ως «πιστοποιημένοι σπόροι προς σπορά της πρώτης γενεάς», σύμφωνα με τις διατάξεις της οδηγίας 66/401/ΕΟΚ ή σύμφωνα με το σύστημα του ΟΟΣΑ για την ποικίλη πιστοποίηση των σπόρων προς σπορά κτηνοτροφικών και ελαιούχων φυτών που προορίζονται για το διεθνές εμπόριο.  δ) Στην περίπτωση σπόρων προς σπορά που προορίζονται για πιστοποίηση, η επιτόπια εξέταση εχει πραγματοποιηθεί από την παρακάτω υπηρεσία.  Στην περίπτωση ήδη πιστοποιημένων σπόρων προς σπορά ο επίσημος έλεγχος και πιστοποίηση έχουν πραγματοποιηθεί από την ίδια υπηρεσία:  «Ινστιτούτον Κτηνοτροφικών Φυτών, Λάρισα»  ε) Οι σπόροι προς σπορά καθώς και η συσκευασία και η σήμανσή τους ανταποκρίνονται στις προϋποθέσεις που καθορίζονται είτε από την οδηγία 66/401/ΕΟΚ είτε στο μέρος II των παραρτημάτων των αποφάσεων 80/817/ΕΟΚ και 80/818/ΕΟΚ.  Άρθρο 2  Η παρούσα απόφαση εφαρμόζεται από 1ης Ιανουαρίου 1981 μέχρι 31ης Δεκεμβρίου 1985.  Άρθρο 3  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 16 Φεβρουαρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 240 της 12. 9. 1980, σ. 1.  (2) ΕΕ αριθ. L 240 της 12. 9. 1980, σ. 26.  (3) ΕΕ αριθ. 125 της 11. 7. 1966, σ. 2298/66.  (4) ΕΕ αριθ. L 207 της 9. 8. 1980, σ. 36.  (5) ΕΕ αριθ. L 225 της 12. 10. 1970, σ. 1.  (6) ΕΕ αριθ. L 293 της 20. 11. 1979, σ. 16.